Kunstgræsbanen var klar, da Vendsyssel FF mødte Roskilde FC på udebane. Forårets anden kamp sluttede uden point til Nordjyderne. Kampen startede ellers godt. Fire minutter inde i kampen headede Simon Okosun bolden nært forbi målet. Brandur Hendriksson fulgte ti minutter efter med en god chance, dog uden succes. 23 minutter inde i kampen viste hjemmeholdet sig fra sin skarpeste side, da Bajram Fetai fra kanten af feltet sparkede bolden i mål via stolpen. Mikkel Nøhr kunne tyve miutter senere øge Roskildes føring til 2-0. I anden halvleg satte Jens Kristian Sørensen nordjyderne på måltavlen, da han reducerede til 2-1 i 63. minut. Et straffespark afsluttede kampen, da et ufarligt skud ramte Simon Okusuns arm. Roskilde FC's Bajram Fetai omsatte straffesparket til endnu et mål. Kampen sluttede med et 3-1 nederlag til nordjyderne. Næste kamp for Vensyssel FF er torsdag klokken 18.00, hvilket er årets første hjemmebane kamp.

Referat:
Forårets anden kamp endte uden point for Vendsyssel FF. Klubben havde gode chancer, men var for uskarpe.